ढपाली रजवाहा में पड़ी 10 फुट की दरार, 200 एकड़ गेहूं की बिजाई प्रभावित
मंगलवारकी रात ढपाली रजवाहा नथाना के पास टूट गया। दस फुट टूटे रजवाहे की वजह से करीब दो सौ एकड़ गेहूं की फसल पानी में डूब गई।
रजवाहा टूटने की जानकारी किसानों को बुधवार की सुबह हुई। किसानों ने उक्त घटना की सूचना नहरी महकमे के अधिकारियों को दी, परन्तु शाम तक कोई भी अधिकारी घटनास्थल पर नहीं पहुंचा। किसी भी अधिकारी के नहीं आने के कारण कटाव को बंद नहीं किया जा सका और नगर का पानी लोगों के खेतों में जाता रहा। देर सांय तक किसानों ने जब अपने स्तर पर रजवाहा को बंद करने का काम किया तो नहरी विभाग के कर्मचारी पहुंचे।
इस दौरान किसान महिंदर सिंह, जसपाल सिंह ने कहा कि इलाके में बार-बार रजवाहे टूट रहे हैं जबकि सरकार रजवाहों की मरम्मत करने की बात कर रही है। रजवाहे टूटने के कारण किसानांे की फसलें बर्बाद हो रही है। उन्होंने इस मामले की जांच करवाने की मांग रखी। वही जिन किसानों को फसल खराब हुई है उन्हें मुआवजा देने के लिए कहा है। एडीसी वरिंदर कुमार शर्मा ने कहा कि मामले की जांच होगी। इसमें नहरी विभाग से रिपोर्ट तलब की जाएगी।
hin_Deva hin_Deva hin_Deva hin_Deva